stanford-oval/wikipedia huggingface dataset:
Ratkaisukeskeinen journalismi

Ratkaisukeskeinen journalismi (engl. constructive journalism) on lähestymistapa, joka pyrkii tasapainottamaan perinteisen uutisoinnin negatiivista valenssia ja lisäämään positiivista näkökulmaa. Se ei keskity pelkästään ongelmien raportointiin, vaan esittelee myös mahdollisia ratkaisuja ja myönteisiä kehityssuuntia. Tämän journalismin muodon tavoitteena on tarjota syvällisempää ja ratkaisuhakuisempaa uutisointia, joka voi inspiroida ja motivoida yleisöä toimimaan ja osallistumaan yhteiskunnalliseen keskusteluun.
Ratkaisukeskeinen journalismi sisältää seuraavat keskeiset elementit:
Positiivisten ratkaisujen esittäminen: Perinteisen ongelmakeskeisen uutisoinnin sijaan korostetaan ratkaisujen ja positiivisten esimerkkien esille tuomista.
Tasapainoinen näkökulma: Uutisoinnissa pyritään tasapainottamaan negatiivinen ja positiivinen valenssi, mikä tarkoittaa sekä ongelmien että ratkaisujen käsittelyä.
Emootioiden vaikutus: Positiivinen journalismi ottaa huomioon uutisten emotionaalisen vaikutuksen yleisöön, pyrkien edistämään myönteisiä tunteita ja vähentämään negatiivisten tunteiden aiheuttamaa kuormitusta.
Käytännönläheiset menetelmät: Käytetään positiivisen psykologian periaatteita, kuten korkean laadun yhteyksiä (engl. High Quality Connections) ja positiivisen palautteen antamista, parantamaan sekä uutisten sisältöä että toimituksen työympäristöä.
Ratkaisukeskeinen journalismi on kehitetty osana Cathrine Gyldenstedin tutkimusta, jossa yhdistetään positiivisen psykologian löydöksiä ja sovelletaan niitä journalismin käytäntöihin. Tämä lähestymistapa on kuvattu hänen opinnäytetyössään ”Innovating News Journalism Through Positive Psychology” Pennsylvanian yliopistossa.
Ratkaisukeskeinen journalismi Ylellä

Yleisradio aloitti ratkaisukeskeisen journalismin tekemisen ensimmäisenä uutismediana Suomessa kymmenen vuotta sitten Svenska Ylen sisältöpäällikön Jonas Jungarin aloitteesta. Tämä lähestymistapa pyrkii vastaamaan erityisesti nuorten tarpeisiin ja vähentämään uutisten välttelyä tarjoamalla sisältöä, joka ei keskity pelkästään negatiivisiin aiheisiin.
Ylen tavoitteena on tarjota uutisia, jotka suhteuttavat ja taustoittavat tapahtumia sekä nostavat esille ihmisten tarinoita, visioita, unelmia, suunnitelmia ja mahdollisuuksia. Tavoitteena on tasapainottaa uutisointia siten, että se sisältää myös toivon ja ratkaisujen elementtejä, mikä auttaa vahvistamaan yhteiskuntaa ja parantamaan demokratian toimivuutta.
Erityisesti nuorille suunnattu uutissisältö julkaistaan Ylen eri palveluissa, kuten Yle Watt Nytt, Yle X3M Nyheter, Yle Mix ja Yle Kioski. Lyhyet videot ovat suosittuja nuorten keskuudessa, ja tutkimusten mukaan tämä formaatti tavoittaa nuoret parhaiten. Lyhyiden videoiden avulla voidaan välittää vakaviakin aiheita helposti omaksuttavassa muodossa.
Kritiikki

Tony Harcupin mukaan ratkaisukeskeinen journalismi voi poiketa merkittävästi journalismin "vahtikoiran" roolista, koska se pyrkii tarjoamaan ratkaisuja ongelmiin sen sijaan, että keskittyisi valtaapitävien kritisoimiseen tai vallan väärinkäytösten paljastamiseen. Tämä voi johtaa siihen, että journalismin perusperiaatteet, kuten objektiivisuus ja valtaapitävien valvonta, jäävät toissijaisiksi, kun keskitytään positiivisiin ja inspiroiviin kertomuksiin ongelmien ratkaisusta. Harcup myös huomauttaa, että vaikka ratkaisukeskeinen journalismi voi inspiroida toimijuutta ja optimistisuutta, se voi samalla sivuuttaa syvemmät yhteiskunnalliset ongelmat ja vähentää kriittisen tarkastelun tilaa. Näin ollen se voi rikkoa journalismin perusperiaatteita ja heikentää sen roolia demokraattisen keskustelun edistäjänä ja vallan vahtikoirana.
Taishi Matsumoto

| Henkilötiedot |
| --- | --- | --- |
Koko nimi: Taishi Matsumoto
Syntymäaika: 22. elokuuta 1998 (ikä 26)
Syntymäpaikka: Saitama, Japani
Kansalaisuus:  Japani
Pelipaikka: Keskikenttäpelaaja
Pituus: 178 cm
Seura
Seura: Sanfrecce Hiroshima
Pelinumero: 17
Seurat
| Vuodet | Seura | O (M) |
| 2017– | Sanfrecce Hiroshima | 3 (0) |
 Seurajoukkueuran tilastot kattavat vain kansalliset sarjat.
Taishi Matsumoto (jap. 松本 泰志, Matsumoto Taishi; s. 22. elokuuta 1998 Saitama) on japanilainen jalkapalloilija.
Jalkapallomaajoukkue

Matsumoto kuului Japanin joukkueeseen myös Copa América 2019 turnauksessa.
Tallinnanlahti

| Tallinnanlahti> Tallinna laht |
| --- | --- |
 Jäinen Tallinnanlahti Piritasta päin kuvattuna.
 Tallinnanlahti kartalla (engl. Tallinn Bay)
Valtiot
Valtio:  Viro
Tallinnanlahti (vir. Tallinna laht) on Tallinnan edustalla sijaitseva lahti, joka rajautuu Suurupinniemeen, Viimsinniemeen, Naissaareen ja Aegnan saareen. Se kattaa 250 km² kokoisen alueen. Lahden syvyys on enimmillään ainakin 90 m. Syvin kohta sijaitsee Aegnan ja Naissaaren välissä. Lännessä Tallinnanlahti jakautuu vielä Paljassaaren ja Kakumäen lahdiksi. Toisen määritelmän mukaan lahti rajautuu lännessä jo Paljassaareen ja idässä Miidurantaan. Piritajoki ja monta pienempää virtaa laskevat Tallinnanlahteen. Lahden rannikolla sijaitsee useampia satamia. Ensimmäinen laituri alueelle rakennettiin 1600-luvulla.
Tehdas-teatteri

TEHDAS Teatteri on vuonna 2000 perustettu turkulainen vapaan kentän ammattiteatteri ja suomalaisen nukketeatterin päänäyttämö. Teatteri sijaitsee Aurajoen rannalla Manillan vanhassa Makasiini-salissa. TEHDAS toimii areenana ennakkoluulottomille näyttämötaiteellisille avauksille ja tukee kunnianhimoisesti, tutkien ja kokeillen työhönsä suhtautuvia ammattitaiteilijoita ja -ryhmiä.
Teatterilla on vuodessa 6-8 omaa ensi-iltaa sekä useita vierailuesityksiä sekä klubi-iltoja. Tiloja vuokrataan myös juhla- ja muuhun yksityiskäyttöön. Ohjelmistossa korostuvat yhteistyöprojektit eri taiteen alojen välillä. Teatterin ohjelmistossa painopisteen saavat omat kantaesitykset sekä rajoja rikkova ohjelmisto.[lähde? ]
Aiheesta muualla

TEHDAS Teatterin verkkosivut
Tehostaja-RNA

Tehostaja-RNA transkriptoidaan tehostaja-alueelta, joka on kuvassa vihreällä.
Tehostaja-RNA eli eRNA (engl. enhancer RNA) on ei-koodaavaan RNA:han kuuluva RNA-molekyyli, joka on transkriptoitunut DNA:n transkriptiota säätelevältä tehostaja-alueelta. Tehostaja-RNA-molekyylien tehtävistä ei olla yksimielisiä, mutta useimmat tutkijat uskovat niiden aktivoivan tehostaja-alueita, mikä lisää alueiden kohdegeenien ilmentymistä.
Tehostaja-RNA:n ja pitkän ei-koodaavan RNA:n (lncRNA) keskinäinen luokittelu on vielä epäselvää. Lähekkäisten tehostaja-alueiden muodostamilta supertehostaja-alueilta (engl. super-enhancer) transkriptoidut tehostaja-RNA:t saattavat toimia lncRNA:n tavoin. Vastaavasti lncRNA:t, joiden transkriptio-alue yltää tehostaja-alueelle, voivat käyttäytyä tehostaja-RNA:n tavoin.
Rakenne

Rakenteeltaan tehostaja-RNA:t ovat yleensä lyhyitä, noin 500 emäsparin (bp) mittaisia ja silmukoimattomia ribonukleiinihappoketjuja. Niillä on tavallisesti ”hattu” 5’-päässä mutta ei poly(A)-häntää. Myös huomattavasti pidempiä (n. 5 kbp) ja polyadenyloituja tehostaja-RNA:ita esiintyy, mutta ne ovat harvinaisempia. Poly(A)-häntä esiintyy todennäköisemmin pitkillä kuin lyhyillä RNA-molekyyleillä.
Tallinnan vanhakaupunki

Näkymä Tallinnan vanhaankaupunkiin.
Tallinnan vanhakaupunki (vir. Tallinna vanalinn) on Viron pääkaupungin Tallinnan vanhin osa, joka aikoinaan jakautui Toompean mäellä sijainneeseen linnaosaan eli yläkaupunkiin sekä myöhemmin linnan ympärille muodostuneeseen alakaupunkiin, jota hallitsi porvareiden, käsityöläisten ja kauppiaiden valitsema Tallinnan kaupunginraati. Vanhankaupungin osilla oli erilainen hallinto. Vanhassakaupungissa sijaitsee monia turistien suosimia nähtävyyksiä, kuten; Tallinnan raatihuone, Niguliste kirkko, Olevisten kirkko, Tallinnan tuomiokirkko ja Viron historianmuseo.
Vanhakaupunki valittiin Unescon maailmanperintökohteeksi vuonna 1997.
Aiheesta muualla

Kuvia tai muita tiedostoja aiheesta Tallinnan vanhakaupunki Wikimedia Commonsissa
Kapeiden katujen romantiikkaa, Kuva, 11.10.1939, nro 21, s. 18, Kansalliskirjaston digitaaliset aineistot
MPEG-4

Säiliömuotoja
AVI
ASF
HEIF
Matroska
Ogg Media Format
QuickTime
Koodekkeja
AV1
H.264
HEVC
H.266
MJPEG
MPEG-4
VC-1
VP9
MPEG-4 kansainvälisen MPEG:n (Moving Picture Experts Group) kehittämä joukko videon ja äänen pakkaamistapoja. MPEG-4-standardi (ISO-14496) julkaistiin vuoden 1998 lokakuussa ja virallisesti siitä tuli kansainvälinen standardi vuoden 1999 alussa. MPEG-4-standardi on yhä kehitteillä ja se on jaettu kehitysvaiheittain osiin (part), joista oleellisimpia ovat DivX:n ja Xvid:n käyttämä MPEG-4 SP/ASP ja Quicktime 7:n ja Blu-rayn käyttämä uudempi MPEG-4 AVC.
Käyttö

MPEG-4-standardia voidaan käyttää digitaalisessa videossa, interaktiivisissa grafiikkasovelluksissa ja interaktiivisessa multimediassa, ja muun muassa Sonyn PlayStation Portable ja PlayStation 3 tukevat tätä pakkausmenetelmää yhteensopivissa videoissa.
MPEG-4 on yleisin videoformaatti vertaisverkoissa. [lähde? ] Sen variantteja ovat DivX ja XviD. Divx 3.11-koodekki oli alun perin Microsoftin koodekin hakkeroitu versio, eikä se ole täysin MPEG-standardin mukainen. Seuraavat versiot DivX 4 ja 5 ovatkin jo täysin uudelleen koodattuja — ne noudattavat standardia eikä niissä ole alkuperäisen version laillisuusongelmia. Avoimen lähdekoodin yhteisö on tehnyt ilmaisen kloonin DivX-koodekista. Se kulkee nimellä XviD ja on täysin yhteensopiva DivX:n kanssa. Se on saatavilla sekä Windowsille että Linuxille. MPEG-4 esiintyy eri kääreissä kuten: AVI, MP4, OGM, Matroska ja QuickTime. Ääniformaattinaan se käyttää yleensä MP3:a tai AAC:tä.
The Audio Hustler

| The Audio Hustler Puoskari |
| --- | --- | --- |

Studioalbumin tiedot
 Julkaistu: 18. helmikuuta 2004
 Formaatti: CD
 Tuottaja(t): Puoskari
 Tyylilaji: psytrance, suomisaundi
 Levy-yhtiö: Freakdance, Faerie Dragon
Puoskarin muut julkaisut
|   | The Audio Hustler 2004 | Open the Forest 2006 |
The Audio Hustler on suomalaisen psytrance-artisti Puoskarin ensimmäinen studioalbumi, joka julkaistiin 18. helmikuuta 2004. Sen uusintapainos julkaistiin Hongkongissa 2. helmikuuta 2007.
Kappaleet

Aamuvenytys – 7.07
Fifty-Sixty – 8.07
Hit and Run – 7.23
Humboogie – 8.28
7teas – 7.35
AivoMäyrä – 6.56
The Audio Hustler – 8.20
Herra Jänis – 6.57
Kammiopärinä – 7.23
Vipinää 0-kulmassa – 6.05
Taishi Taguchi

| Henkilötiedot |
| --- | --- | --- |
Koko nimi: Taishi Taguchi
Syntymäaika: 16. maaliskuuta 1991 (ikä 33)
Syntymäpaikka: Okinawa, Japani
Kansalaisuus:  Japani
Pelipaikka: Keskikenttäpelaaja
Pituus: 174 cm
Seura
Seura: Júbilo Iwata
Pelinumero: 7
Seurat
| Vuodet | Seura | O (M) |
| 2009–2017 2018– | Nagoya Grampus Júbilo Iwata | 155 (16) 33 (4) |
Maajoukkue
| 2014 | Japani | 3 (0) |
 Seurajoukkueuran tilastot kattavat vain kansalliset sarjat.
Taishi Taguchi (jap. 田口 泰士, Taguchi Taishi; s. 16. maaliskuuta 1991 Okinawa) on japanilainen jalkapalloilija.
Jalkapallomaajoukkue

Taguchi debytoi Japanin maajoukkueessa lokakuussa 2014. Hän on pelannut kolme maaottelua.
Aiheesta muualla

National Football Teams
Liraglutidi

| --- | --- |

Liraglutidi
Systemaattinen (IUPAC) nimi
H-His-Ala-Glu-Gly-Thr-Phe-Thr-Ser-Asp-Val-Ser-Ser-Tyr-Leu-Glu-Gly-Gln-Ala-Ala-Lys(1)-Glu-Phe-Ile-Ala-Trp-Leu-Val-Arg-Gly-Arg-Gly-OH.palmitoyyli-Glu(1)-OH
Tunnisteet
CAS-numero: 204656-20-2
ATC-koodi: A10BJ02
PubChem CID: 16134956
DrugBank: DB06655
Kemialliset tiedot
Kaava: C172H265N43O51 
Moolimassa: 3751 g/mol
Farmakokineettiset tiedot
Hyötyosuus:  ?
Metabolia: normaali proteiini- ja aminohappometabolia
Puoliintumisaika: 13 h
Ekskreetio: metaboliitteina 6 % virtsaan ja 5 % ulosteeseen 8 pv aikana
Terapeuttiset näkökohdat
Raskauskategoria:  X(US)
Reseptiluokitus:    
Antotapa: pistoksena ihon alle
Liraglutidi on keinotekoinen yhdistelmä-DNA-tekniikalla tuotettu peptidi, joka laskee verensokeritasoa lisäämällä insuliinin eritystä vereen. Liraglutidi tekee tämän aktivoimalla haiman GLP-1-reseptoreita agonistina. Liraglutidia käytetään Suomessa tyypin 2 diabeteksen hoitoon ja ylipainon laskemiseen. Suomessa sitä myydään kauppanimillä Victoza, Saxenda ja Xultophy. Xultophy on degludeinsuliinia sisältävä yhdistelmälääke. Näitä valmisteita käytetään pistämällä niiden liuoksia omatoimisesti ihon alle.
Liraglutidi sai myyntiluvan Suomessa ja muualla EU:ssa kesäkuussa 2009.
Käyttö

Liraglutidia käytetään pistämällä sitä sisältävää nestettä ihon alle ja tämä tehdään yleensä injektiokynällä. Valmisteita ei tule pistää laskimoon tai lihakseen.
Yli 10-vuotiaille tyypin 2 diabeetikoille pelkkää liraglutidia käytetään vuorokausittain 0,6 milligrammaa (mg). Annos kohotetaan aikaisintaan viikossa 1,2 mg asti ja tarvittaessa enintään 1,8 mg asti. Liraglutidi voi olla ainoa käytetty diabeteslääke tai sen ohella voidaan käyttää muita diabeteslääkkeitä, kuten metformiinia. Liraglutidi alentaa verensokeritasoa. Se ei kuitenkaan pysty diabeteslääkkeenä korvaamaan insuliinia tai sen johdannaisia.
Pelkkää liraglutidia käytetään elämäntapamuutosten ohella aikuisten lihavuuden (painoindeksi yli 30 kg/m2) vähentämiseen. Sitä voidaan käyttää myös ylipainon (painoindeksi 27–30 kg/m2) hoitoon, jos potilaalla on vähintään yksi painoon liittyvä sairaus, kuten verensokeritason poikkeama (dysglykemia), veren lipiditason poikkeama (dyslipidemia), kohonnut verenpaine tai obstruktiivinen uniapnea. Liraglutidia käytetään 0,6 mg kerta-annoksin per vuorokausi (mg/vrk) ensimmäisen viikon aikana. Annosta kohotetaan 0,6 mg verran viikon välein 3 mg/vrk asti. Jos 3 mg/vrk annosta on käytetty 12 viikkoa, eikä kehonpaino ole laskenut vähintään 5 % lähtöpainosta, liraglutidin käyttö lopetetaan.
Vasta-aiheet ja huomiot

Liraglutidia
ei saa käyttää raskaana tai imettäessä.
ei voi käyttää tyypin 1 diabeteksen tai diabeettisen ketoasidoosin hoitoon.
ei suositella vaikeaa munuaisten vajaatoimintaa poteville, joilla kreatiinipuhdistuma on alle 30 ml/min.
ei suositella sydämen vajaatoimintaa poteville.
käytettäessä voi olla suurentunut haimatulehduksen, sappikivitaudin, sappirakkotulehduksen tai jonkin kilpirauhassairauden (esimerkiksi struuman) riski. Jos on joskus potenut näitä tauteja, tulee niiden ilmenemistä tarkkailla liraglutidin käytön aikana ja taudin ilmetessä ehkä lopettaa lääkkeen käyttö.
käytettäessä on suurempi riski saada hypoglykemiakohtaus eritoten jos käyttää samanaikaisesti muita verensokeritasoa laskevia lääkkeitä, kuten sulfonyyliurealääkkeitä. Kohtaukset ovat usein lieviä tai keskivaikeita.
käytettäessä voi olla suurentunut nestehukan riski.
Haittavaikutukset ja yliannostus

Yli 1:llä liraglutidin käyttäjällä 10:stä voi ilmetä pahoinvointia tai ripulia.
1:llä 10–100:sta voi ilmetä nenänielun tulehdus, keuhkoputkentulehdus, hypoglykemiaa, ruokahaluttomuutta, päänsärkyä, huimausta, nopeutunut sydämen syke, oksentelua, ilmavaivoja, närästystä, ihottumaa, uupumusta, pistoskohdan reaktioita, suurentunut lipaasiarvo tai suurentunut amylaasiarvo.
1:llä 100–1000:sta voi ilmetä nestehukkaa, hidastunut vatsalaukun tyhjeneminen, sappikivitauti, sappirakkotulehdus, nokkosihottumaa, kutinaa tai munuaisten toimintahäiriö.
1:llä 1000–10 000:sta voi ilmetä anafylaksia tai suolitukos.
Alle 1:llä 10 000:sta voi ilmetä haimatulehdus.
Liraglutidin yliannostus voi aiheuttaa voimakasta oksentelua ja nopeasti kehittyvän hypoglykemian. Yliannostus vaati hoitoa.
Toimintamekanismi

Liraglutidi toimii kehon tuottaman GLP-1-hormonin tavoin haiman beetasolujen GLP-1-reseptoreita (GLP1R) aktivoivana agonistina. GLP1R-aktivaatio muun muassa lisää verensokeritasoa laskevan insuliinin eritystä beetasoluista verenkiertoon. Tämän eritys on tyypin 2 diabeteksessa liian vähäistä. Lisäksi tyypin 2 diabeteksessa verensokeria kohottavan glukagonin eritys on liian runsasta, jonka eritystä liraglutidi vähentää GLP1R-aktivaation kautta. GLP1R-aktivaatio myös hidastaa vatsan tyhjentymistä ja vähentää keskushermostossa ruokahalua. Liraglutidin laihduttava vaikutus perustuu ruokahalun vähenemiseen.
Aiheesta muualla

KEGG: liraglutide
Tehtaanpuiston yhteiskoulu

Koulun Ehrensvärdintie 31-35:n kiinteistö kuvattuna 1975
Muistolaatta koulun entisen koulutalon seinässä Ehrensvärdintiellä.
Tehtaanpuiston yhteiskoulu oli Helsingissä vuosina 1934–1977 toiminut yksityinen oppikoulu.
Frans Laurisillan vuonna 1931 perustaman yksityisen Eiran yhteiskoulun toiminnassa ilmenneiden ongelmien vuoksi osa koulun oppilaiden vanhemmista perusti syksyllä 1934 8-luokkaisen Tehtaanpuiston yhteiskoulun. Koulu oli alun perin tarkoitus perustaa Uusi yhteislyseo-nimisenä, mutta kouluhallitus ei tähän suostunut koska lyseo-nimeä saattoivat käyttää valtion koulut.
Tehtaanpuiston yhteiskoulu toimi aluksi Simonkadun varrella entisessä Turun sotilaskasarmissa. Vuonna 1935 koulu siirtyi Ehrensvärdintie 31–33:een. Koulurakennusta laajennettiin 1940 ja vuonna 1961 koulu hankki omistukseensa  Ehrensvärdintie 31–35:n kiinteistön. Uusi koulutalo valmistui syksyllä 1976 Vuosaaren kaupunginosaan Vuosaarentie 7:ään. Koulun rehtorina toimi vuosina 1934–1954 Hannes Anttila ja 1954–1977 Samuli Apajalahti.
Koulun toiminta yksityisenä oppikouluna päättyi kesällä 1977, kun Helsinki siirtyi peruskoulujärjestelmään. Koulun toimintaa jatkoivat Tehtaanpuiston yläaste ja Tehtaanpuiston lukio. Tehtaanpuiston lukio ja Vuosaaren lukio yhdistettiin vuonna 1993 uudeksi Vuosaaren lukioksi.
Kirjallisuutta

Kimmo Aula : Tehtaanpuiston yhteiskoulu. Historiikkia ja muistelmia. Helsinki 1987
Kimmo Aula : Tehtaanpuiston yhteiskoulu 65, Kuvia ja tarinoita 30-luvulta 70-luvulle. Helsinki 1999
Aiheesta muualla

Kimmo Aula : Tehtaanpuiston Yhteiskoulun perustamisesta 80 vuotta
Peri Gilpin

| Peri Gilpin |
| --- | --- |

Henkilötiedot
Koko nimi:  Peri Gilpin alk. Peri Kay Oldham
Syntynyt: 27. toukokuuta 1961 (ikä 63) Waco, Texas
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Peri Gilpin (alk. Peri Kay Oldham, s. 27. toukokuuta 1961 Waco, Texas) on yhdysvaltalainen näyttelijä. Hänet tunnetaan muun muassa Roz Doylen roolista tilannekomediasarjassa Frasier. Vuosina 2009–2011 hän näytteli voimistelijanuorten elämästä kertovassa sarjassa Näytön paikka.
Televisiorooleja

Cheers (1993) Holly Matheson (1 jakso)
Frasier (1993–2004) Roz Doyle
Suoratoistorooleja

Frasier (2023) (2023–) Roz Doyle (3 jaksoa)
Aiheesta muualla

Peri Gilpin Internet Movie Databasessa. (englanniksi)
Peri Gilpin Biography (1961-) Film Reference. Viitattu 26.8.2023. (englanniksi)
Peri Gilpin NNDB. Viitattu 26.8.2023. (englanniksi)
FN SCAR

Yhdysvaltalainen sotilas ampumassa SCAR-H aseella.
Ylempi ase on SCAR-L ja alempi SCAR-H
FN SCAR on sarja belgialaisen FN Herstalin valmistamia lyhytiskuisella kaasumännällä ja pyörähtävällä lukolla toimivia automaattikivääreitä. Ase on tehty mahdollisimman modulaariseksi, esimerkiksi piippua voi vaihtaa kaliipereiden välillä. SCAR:illa on kaksi päätyyppiä: 5,56×45 mm NATO -kaliiperinen rynnäkkökivääri SCAR-L ja 7,62×51 mm NATO -kaliiperinen taistelukivääri SCAR-H. Molempiin on saatavilla pidempipiippuinen sekä lyhyempipiippuinen rakennetulla alueella taisteluun soveltuva versio. FN SCAR läpäisi matalatasoisen alustavan testin kesäkuussa 2007. Muutamien viivytysten jälkeen ensimmäiset aseet annettiin operatiivisten joukkojen käyttöön 2009. Yhdysvaltojen 75th Ranger Regiment oli ensimmäinen suuremman kappalemäärän käyttöönottanut joukko, 600 kpl aseita. Myöhemmin USSOCOM perui kaupan SCAR-L-aseesta ja he suunnittelivat poistavansa aseen käytöstä vuoteen 2013 mennessä. Kuitenkin myöhemmin USSOCOM suunnitteli ostavansa SCAR-H-sarjan aseita 5,56 mm muunnoskonversiolla.
Vuoden 2015 alussa FN SCAR oli käytössä yli 20 maassa.
Suomen puolustusvoimat teki maaliskuussa 2015 ostopäätöksen 300–500 aseesta erikoisjoukkojen käyttöön.
Tekniset tiedot > FN SCAR

Tyyppi:
Rynnäkkökivääri/taistelukivääri (SCAR L/H)
Tarkkuuskivääri (SSR)
Henkilökohtainen suoja-ase (SCAR PDW)
Valmistusmaa: Belgia (suunnittelu), Yhdysvallat (valmistus)
Tekniset tiedot > Palveluskäyttö

Käytössä: 2009–
Sodat: Afganistanin sota, Irakin sota, Keski-Afrikan sota
Tekniset tiedot > Valmistushistoria

Suunnittelija: FN Herstal
Suunniteltu: 2004
Valmistaja: FN Herstal
Valmistettu: 2004–
Variantit: SCAR-L, SCAR-H, SSR
Tekniset tiedot > Tekniset tiedot

Paino:
SCAR-L: 3,04-3,49 kg (riippuen mallista)
SCAR-H: 3,58-3,72 kg (riippuen mallista)
PDW SCAR: 2,5 kg
SSR: 4,85 kg
Pituus:
SCAR-L: 787-990 mm, (mallista riippuen, perä taitettuna)
SCAR-H: 889-1 067 mm (mallista riippuen, perä taitettuna)
PDW SCAR: 632 mm (perä taakse vedettynä), 521 mm (perä sisään työnnettynä)
SSR: 1 080 mm (perä taakse vedettynä), 1 029 mm (perä sisään työnnettynä)
Kaliiperi:
5,56×45 mm NATO (SCAR-L), 7,62x51 mm NATO
.260 Remington
5,56x45 mm NATO
7,62x39 mm
5,45x39 mm
.300 Blackout[8] (SCAR-H)
Tehokas kantama:
SCAR-L: 300-600 m (mallista riippuen)
SCAR-H: 300-800 m (mallista riippuen)
Lipas:
SCAR-L: STANAG box magazine
SCAR-H/SSR: 20-round box magazine
Tähtäimet:
Avotähtäimet tai lisätty optinen tähtäin
Amerikkalainen sotilas, asenaan FN SCAR
The Hunting Party

| The Hunting Party Linkin Park |
| --- | --- | --- |

Studioalbumin tiedot
 Julkaistu: 13. kesäkuuta 2014
 Tuottaja(t): Mike Shinoda, Brad Delson
 Tyylilaji: alternative metal, alternative rock, hard rock, rapcore
 Kesto: 45.12
 Levy-yhtiö: Warner Bros.
Listasijoitukset
  6.
Linkin Parkin muut julkaisut
| Living Things 2012 | The Hunting Party 2014 | One More Light 2017 |
Singlet albumilta The Hunting Party
 ”Guilty All the Same” Julkaistu: 7. maaliskuuta 2014  ”Until It’s Gone” Julkaistu: 6. toukokuuta 2014  ”Wastelands” Julkaistu: 1. kesäkuuta 2014  ”Rebellion” Julkaistu: 4. kesäkuuta 2014  ”Final Masquerade” Julkaistu: 10. kesäkuuta 2014
The Hunting Party on yhdysvaltalaisen Linkin Park -yhtyeen kuudes studioalbumi, joka julkaistiin 13. kesäkuuta 2014. Albumin ovat tuottaneet yhtyeen jäsenet, Mike Shinoda ja Brad Delson. Albumi eroaa musiikilliselta tyyliltään yhtyeen kahdesta edellisestä albumista, jotka olivat elektronista rockia. Mike Shinoda luonnehtii albumia ”rock-äänitykseksi”.
Albumin tuottaminen ja äänittäminen kestivät yli vuoden. The Hunting Partylla esiintyvät vierailevina muusikoina Rakim, Helmetin Page Hamilton, System of a Downin Daron Malakian sekä Rage Against the Machinen Tom Morello. Albumin ensimmäisenä singlenä julkaistiin ”Guilty All the Same” 6. maaliskuuta 2014. Toisena singlenä julkaistiin 5. toukokuuta ”Until It’s Gone”. Kolmantena singlenä julkaistiin 8. kesäkuuta ”Final Masquerade”. Albumilta julkaistiin promootiosingleinä ”Wastelands” ja ”Rebellion”.
Taustaa ja äänittäminen

Toukokuussa 2013 laulaja Mike Shinoda ilmoitti, että yhtye on aloittanut työstämään kuudetta albumiaan. Rolling Stonen haastattelussa Shinoda sanoi albumin olleen vaikea Rob Bourdonille, koska hänen täytyi ponnistaa vastatakseen musiikin nopeuteen ja tyyliin. Hän kommentoi, että ”se on todennäköisesti kovinta tavaraa, mitä hän on koskaan soittanut heidän albumeillaan. Hänen täytyi parantaa fysiikkaansa juoksemalla ja nostelemalla painoja sekä työskennellä valmentajan kanssa”. Lopulta Bourdon tunsi olevansa parempi rumpali jokaisen päivän lopussa äänitysten jälkeen. The Hunting Partylla ovat vierailevina muusikoina Rakim Eric B. & Rakim -hip hop duosta kappaleella ”Guilty All the Same”, Page Hamilton alternative metal -yhtye Helmetistä kappaleella ”All for Nothing”, Daron Malakian metalliyhtye System of a Downista kappaleella ”Rebellion” ja Tom Morello Rage Against the Machinesta kappaleella ”Drawbar”.